JMART ทะยาน 11% นิวไฮกว่า 2 ปี โบรกฯ เชียร์ “ซื้อ” ลุ้นกำไรไตรมาส 2 โตแกร่ง
JMART ทะยาน 11% นิวไฮกว่า 2 ปี โบรกฯ เชียร์ “ซื้อ” ลุ้นไตรมาส 2 โตแกร่ง ล่าสุดอยู่ที่ 11.10 บาท บวก 1.10 บาท หรือ 11% มูลค่าซื้อขาย 311.34 ล้านบาท
JMART ทะยาน 11% นิวไฮกว่า 2 ปี โบรกฯ เชียร์ “ซื้อ” ลุ้นไตรมาส 2 โตแกร่ง ล่าสุดอยู่ที่ 11.10 บาท บวก 1.10 บาท หรือ 11% มูลค่าซื้อขาย 311.34 ล้านบาท
22 มิ.ย. 2563

ผู้สื่อข่าวรายงานว่า ราคาหุ้น บริษัท เจ มาร์ท จำกัด (มหาชน) หรือ JMART ล่าสุด ณ เวลา 10.42 น. อยู่ที่ 11.10 บาท บวก 1.10 บาท หรือ 11% สูงสุดที่ 11.20 บาท ต่ำสุดที่ 10 บาท ด้วยมูลค่าซื้อขาย 311.34 ล้านบาท โดยปรับตัวขึ้นสูงสุดในรอบกว่า 2 ปี นับตั้งแต่ราคาหุ้นอยู่ที 11.20 บาท เมื่อวันที่ 26 มี.ค.2563

ทั้งนี้ บล.คิงส์ฟอร์ด ระบุในบทวิเคราะห์ แนะนำ “ซื้อ” หุ้น JMART ราคาเป้าหมาย IAA Consensus 10.00 บาท แนวโน้มผลประกอบการไตรมาส 2/63 กำไรปกติไม่น่าจะอ่อนตัวมากนัก เนื่องจากการลดต้นทุนธุรกิจในช่วงที่ได้รับผลกระทบจากโควิด-19
ขณะที่กำไรสุทธิมีแนวโน้มเติบโตได้ดีกว่าคาดทั้งเมื่อเทียบจากปีก่อน และเมื่อเทียบจากปีไตรมาสก่อน จากผลบวกการรับรู้กำไรพิเศษจาการตีมูลค่า J Fintech ราว 150-200 ล้านบาท ซึ่งเกิดจากการลดสัดส่วนการลงทุนจาก 95.6% เป็น 47.7% ให้ผู้ถือหุ้นกลุ่มใหม่ KB จากเกาหลีใต้ ซึ่งมีความเชี่ยวชาญทางด้าน Consumer Finance โดยหลังเข้ามาจะมี Synergy ช่วยให้ต้นทุนทางการเงินของ JMART ลดลง
นอกจากนี้ ช่วงที่เหลือของปีจะมี Key Driver ผลักดันการเติบโตจาก บมจ.เจ เอ็ม ที เน็ทเวอร์ค เซอร์วิสเซ็ส (JMT) และ บมจ. ซิงเกอร์ ประเทศไทย (SINGER) ทั้งโอกาสซื้อหนี้เสียในระบบมากขึ้น และการขยายพอร์ต HP, C4C อย่างต่อเนื่อง